Wiesent (Gmoa)

Wiesent (boarisch: Wiesnd) is a Kirchdoaf und a Gmoa im obapfäjza Landkroas Rengschburg in Bayern (Ostbayern). Des Dorf liegt am Fuaß vom Herrmannsbeag und woar scho um de Zeid vom Karl dem Groußen a Adlssitz. Geografie Geografische Log De Gmoa Wiesent liegt uma 20 Kilometa östli vo Rengschburg an de Auslaifa vom Boarischn Woid. Da Ort Wiesent werd vo da Wiesent, hier aa Höllboch gnennt, duachflossn, de fimf Kilometa weita östli in de Donau mindt. Des Dora liegt uma drei Kilometa vo da Donau und oan Kilomet vo da nächstglegna Stod Wörth an der Donau entfeant. Bevökarung Da eihwohnasteakste Ortstei vo da Gmoa is Wiesent mid 1998 Eihwohna, gfoigt vo: Kruckenberg 213 Eihwohna, Ettersdorf 197 Eihwohna, Dietersweg 53 Eihwohna, sowia Rupertsbühl und Petersberg mid jeweis 35 Eihwohna. (Ongobn vo da Gmoavawoitung, Stond: 31. Dezemba 2010) Nochboagmoana Wiesent grenzt im Sidn und Oste an de Stod Wörth an der Donau, im Nordostn an de Gmoa Rettenbach im Landkroas Cham, im Westn an de Gmoa Bach an der Donau und im Nordn an de Gmoa Brennberg. Gmoagliedarung De politische Gmoa Wiesent hod 25 amtlich benennte Ortstei: Eihgmoanunga und Ausgliedarunga Am 1. Jenna 1972 san de bis dohi sejbstständign Gmoana Dietersweg und Kruckenberg eihgliedat worn. Mid da Gebietsreform in Bayern is de Eihgliedarung in de Vawoitungsgmoaschoft Wörth a. d. Donau eafoigt. Am 1. Jenna 1980 hod Wiesent owa eaneit de Sejbstständigkeit ealongt. Zum 1. Juli 2014 san 4,6 km² ausm gmoafrein Gebiet Forstmühler Forst eihgliedat worn. Bis 1949 woar Wörthhof a Ortstei vo Wiesent, der am 23. Meaz 1949 nch Oberachdorf ausgliedat worn is. Vo 1945 bis 1948 is de Gmoa Kiefenholz, vo da US-amerikanischn Militärregierung varolosst, vorübagehnd zu Wiesent kumma. Am 1. Aprü 1948 woar Kiefenholz wieda sejbstständig. Gschicht Ortsnoma Da Ortsnoma diafte germanischn oda kejtischn Ursprungs sei. Im Lauf vo de Joarhundade hod se diesa Noma vaändat: Wisint/Wysunt (780) → Wysenndt → Wisent (1433) → Wissent (1666) → Wiesendt (1700) → Wiesent. Literatua Fremdenverkehrsgemeinschaft Bayerischer Vorwald: Bayerischer Vorwald – Raum Wörth a. d. Donau Buchdruckerei Eduard Schramm, Wörth/D. 1969. Harald Stark: Die Familie Notthafft - auf Spurensuche im Egerland, in Bayern und Schwaben, Späthling, Weißenstadt 2006, ISBN 3-926621-46-X (Zur Burg Heilsberg). Wilhelm Gegenfurtner: Chronik der Gemeinde Wiesent, Gemeinde Wiesent, Wiesent 1980, DNB 820379972. Thomas Hausladen: Geschichte der katholischen Pfarrei Wiesent, Wiesent (Privatdruck) 1894; unveränderter Nachdruck Regensburg (Gesellschaft für Familienforschung) 1993 Karl Hermes: Die jüngere Entwicklung von Wiesent aus geographischer Sicht - Sonderdruck aus der 244-seitigen Chronik der Gemeinde Wiesent, 1989 Gemeinde Wiesent: 1225 Jahre Wiesent - Festschrift Gemeinde Wiesent 780 - 2005 Traudl Neumeier; Gemeinde Wiesent (Hrsg.): Gemeinde Wiesent - alte Bilder erzählen, Geiger, Horb am Neckar 1998, ISBN 3895704512 Heinrich Lippert: Schulgeschichte Wiesent 1575 bis 2005, Wiesent 2004. Bayerisches Landesamt für Denkmalpflege (Hrsg.): Die Kunstdenkmäler von Oberpfalz & Regensburg – XXI Bezirksamt Regensburg, in: DerS (Hrsg.): Die Kunstdenkmäler von Bayern, München 1910 DNB 366496697. Beleg Im Netz Offizielle Homepage der Gemeinde Wiesent Gemeinde Wiesent bei Verwaltungsservice Bayern Burg Heilsberg bei www.notthafft.de Wiesent (Gmoa): Woppmgschicht vom Haus der Bayerischen Geschichte Die Adelsfamilie von Lintelo zu Wiesent Wiesent (Gmoa): Amtliche Statistik vom Bayerisches Landesamt für Statistik und Datenverarbeitung (LStDV) Kirchen in Wiesent Luftbilder von Wiesent und Wörth